ELŐTERJESZTÉS

**a Jogi és Társadalmi Kapcsolatok Bizottsága 2018. december 4-i ülésére**

**Javaslat a Savaria Városfejlesztési Kft. alapító okiratának módosítására**

Tájékoztatom a Tisztelt Bizottságot, hogy a Közgyűlés a 273/2018. (X.25.) Kgy. sz. határozata 5. pontjában felkérte a polgármestert, hogy vizsgálja meg, szerepel-e a Savaria Városfejlesztési Nonprofit Kft. alapító okiratában a közösségfejlesztés feladata, ha nem, akkor a decemberi ülésre kerüljön előterjesztésre az alapító okirat kiegészítése. A határozatban foglaltaknak megfelelően a társaság elkészítette a Társaság alapító okirat módosítását, amelyek az alábbi pontokat érintik:

* 3./ A társaság célja, feladata, jogállása

3.1. pont az alábbi rendelkezéssel egészül ki:

***A 2011. évi CLXXXIX. törvény 6. §-ában írtak alapján, a*** ***társaság feladata továbbá a közösségfejlesztéssel kapcsolatos projektek menedzselése.***

* 4./ pontban a társaság tevékenységi köre az alábbival egészül ki:

***M.n.s. egyéb közösségi, társadalmi tevékenység***

Kérem a Tisztelt Bizottságot, hogy az előterjesztést megtárgyalni, és a határozati javaslatban foglaltak szerint dönteni szíveskedjék.

**Szombathely, 2018. november 26.**

**/: Dr. Puskás Tivadar :/**

**Határozati javaslat**

**…./2018. (XII. 4.) JTKB. számú határozat**

1. A Bizottság a Közgyűlésnek elfogadásra javasolja a Savaria Városfejlesztési Nonprofit Kft. alapító okiratának módosítását az alábbiak szerint:

* 3./ A társaság célja, feladata, jogállása

3.1. pont az alábbi rendelkezéssel egészül ki:

***A 2011. évi CLXXXIX. törvény 6. §-ában írtak alapján, a*** ***társaság feladata továbbá a közösségfejlesztéssel kapcsolatos projektek menedzselése.***

* 4./ pontban a társaság tevékenységi köre az alábbival egészül ki:

***M.n.s. egyéb közösségi, társadalmi tevékenység***

2./ A Bizottság javasolja a Közgyűlésnek, hogy hatalmazza fel a Polgármestert a módosításokkal egységes szerkezetbe foglalt alapító okirat aláírására.

**Felelős**: Dr. Takátsné Dr. Tenki Mária, a Bizottság elnöke

(A végrehajtásért felelős:

Dr. Ajkay Adrián, a társaság ügyvezetője

Lakézi Gábor, a Városüzemeltetési Osztály vezetője)

**Határidő**: azonnal